Innhold

1	Hensikt	1

2	Målgruppe og avgrensning	1

3	Definisjoner	1

4	Gjennomføring	1

4.1	Indikasjon for isolering	2

4.2	Hvordan gjennomføres kohortisolering?	2

4.3	Opphør av isolasjon	2

5	Referanser	2

6	Endringer siden forrige versjon	3

Hensikt

Hindre smittespredning til andre pasienter og miljøet rundt. Smittefaren avhenger av hvilke smittestoffer som foreligger, hvordan og hvor lenge disse spres og i hvilken grad spredningen kan kontrolleres. Kunnskap om dette har betydning for valg av effektivt isoleringsregime.

Målgruppe og avgrensning

Alle ansatte med pasientkontakt.

Definisjoner

En kohort er en gruppe pasienter smittet/mistenkt smittet med samme mikroorganisme. Kohortisolering vil si at flere pasienter isoleres på samme rom. Det kan være en del av en sengepost eller hele sengeposten.

Gjennomføring

Kohortisolering brukes ved infeksjonsutbrudd der det er uhensiktsmessig eller umulig å isolere pasientene enkeltvis eller der flere pasienter som deler rom har samme infeksjon. Det bør være eget toalett, dusj og dekontaminator som bare benyttes av de kohortisolerte pasientene. Kohortisolering reduserer pleiebehovet i forhold til enkeltisolering, men forutsetter at det gjennomførbart på kvelds- og nattestid.

Forebyggende tiltak mot smittespredning i sykehus må rettes mot både smittekilde, smittemottaker og smittemåte. Rask diagnostikk og effektiv behandling av smittekilden (som oftest pasienter) er viktig. De viktigste tiltakene for å hindre smittespredning i sykehus, er isolering av infiserte pasienter og basale smittevernrutiner.

Indikasjon for isolering

Behandlende lege avgjør om en pasient skal isoleres eller ikke, og hvilket isolasjonsregime som skal brukes.

Hvordan gjennomføres kohortisolering?

Kohortisolering iverksettes bare dersom enkeltisolering er uhensiktsmessig eller umulig

En forutsetning for effektiv kohortisolering er eget toalett og dusj som bare benyttes av de kohortisolerte pasientene

Nødvendige rom utpekes til kohortisolering

Rom/område merkes avhengig av hvilket isoleringsregime som benyttes

Følg prosedyrene for aktuelt isoleringsregime: Se Kontaktsmitteregime, Dråpesmitteregime, Luftsmitteregime

Følg basale smittevernrutiner for å unngå å overføre smitte av andre agens. Det gjelder f.eks. håndhygiene, skifte av hansker og annet personlig beskyttelsesutstyr etter urene prosedyrer og mellom kontakt med pasienter

Frakk bør som hovedregel byttes mellom hver pasient. Vurder ut fra type pasientkontakt. Tett og langvarig pasientkontakt (f.eks. morgenstell, sårstell) forurenser frakken mer enn for eksempel enkel prøvetaking og administrering av medisiner. Alternativt kan plastforkle brukes utenpå smittefrakken og forkleet byttes mellom hver pasient. Smittefrakken byttes alltid dersom den blir fuktig eller synlig forurenset. Samt når vakten er over og den ansatte sluser seg ut av kohorten. Ved bruk av flergangsfrakk må det finnes knagger til å henge opp frakken ved hver enkelt pasientseng på rommet

Samme munnbind kan brukes når helsepersonell går fra pasient til pasient inne på rommet

Opphør av isolasjon

Kohortisoleringen opphører når siste pasient er smittefri eller utskrevet. For rengjøring og desinfeksjon, følg aktuelt isoleringsregime.

Seksjon for pasientsikkerhet kan kontaktes for rådgivning, telefon: 91 81 66 75/ 91 81 77 35.

Referanser

Interne referanser

1.2.9.2-01	Basale smittevernrutiner (oversikt)
1.2.9.2-02	Blodsmitte og beskyttelse mot stikkskader
1.2.9.3-02	Dråpesmitteregime
1.2.9.3-06	Isolat med forgang, eget toalett, dusj og dekontaminator
1.2.9.3-08	Kontaktsmitteregime
1.2.9.3-09	Luftsmitteregime
1.2.9.8-01	Varsling om smittsomme sykdommer og utbrudd

Eksterne referanser

2.12.10.7 Smittevernveilederen. Basale smittevernrutiner i helsetjenesten - veileder for helsepersonell (2019) FHI
2.12.6.17 Spesialisthelsetjenesten – håndtering av utbrudd

Endringer siden forrige versjon

Ny mal.